ທະນາຄານ​ໂລກ​ ອະນຸມັດ ​ເງິນກູ້​ຢືມ​ ໃຫ້​ມຽນມາ ເພື່ອປັບປຸງ ໂຮງ​ໄຟຟ້າ​ (ວີດີໂອ)
ມຽນມາ ​ກໍາລັງ​ພື້ນ​ຕົວ​ຄືນ​ ຈາກ​ການ​ຖືກ​ໂດດ​ດ່ຽວ​ ທາງດ້ານ​ເສດຖະກິດ​ ແລະທາງ​ການ​ເມືອງ​ ມາ​​ເປັນ​ເວລາ​ດົນ​ນານ​ເຖິງ 5 ທົດ​ສະ​ວັດ.
ທະນາຄານໂລກໄດ້ອະນຸມັດເງິນກູ້ຢືມກ້ອນນຶ່ງເພື່ອຊ່ອຍໃນການ ເຮັດໃຫ້ໂຮງໄຟຟ້າໃນມຽນມາ ມີປະສິດທິພາບເພີ່ມຂຶ້ນ ບ່ອນທີ່ມີ ຫຼາຍກວ່າ 70% ຂອງປະຊາຊົນບໍ່ມີໄຟຟ້າໃຊ້ ອົງການໃຫ້ເງິນກູ້ຢືມເພື່ອການພັດທະນາຂອງໂລກດັ່ງກ່າວ ໄດ້ອະນຸມັດເງິນທຶນຈໍານວນ 140 ລ້ານໂດລາ ໃນວັນອັງຄານ ວານນີ້ ຊຶ່ງເງິນກ້ອນນີ້ຈະບໍ່ມີດອກເບ້ຍ ເພື່ອຊ່ອຍປັບປຸງຍົກ ລະດັບ ໂຮງໄຟຟ້າ ທີ່ປຸກສ້າງມາໄດ້ຫລາຍທົດສະວັດແລ້ວ ໃນລັດມອນ ທາງພາກຕາເວັນອອກຂອງປະເທດ ໂດຍການປ່ຽນເຄື່ອງປັ່ນທີ່ແລ່ນດ້ວຍແກັສ ທີ່ມີອາຍຸເກົ່າແກ່ ແລ້ວນັ້ນ ທາງທະນາຄານໂລກຫວັງວ່າ ໂຮງໄຟຟ້າແຫ່ງນີ້ ສາມາດເພີ່ມພະລັງງານໄຟຟ້າ ໄດ້ຕື່ມ250 ເປີເຊັນ ເພື່ອສະໜອງຕອບ ໄດ້ເຄິ່ງນຶ່ງ ຕໍ່ຄວາມຕ້ອງການສູງສຸດ ໃນລັດທີ່ເປັນ ເຂດຊົນນະບົດນັ້ນ ທະນາຄານໂລກກ່າວວ່າ ໂຄງການດັ່ງກ່າວນີ້ ແມ່ນບາດກ້າວທໍາອິດທີ່ຈະນໍາເອົາພະລັງ ງານທີ່ສະອາດໃນປະລິມານເພີ່ມຂຶ້ນ ມາສູ່ມຽນມາ ຊຶ່ງມັນຈະເປັນປັດໃຈສໍາຄັນ ທີ່ຈະ ຊ່ອຍຫຼຸດຜ່ອນຄວາມທຸກຈົນລົງ ມຽນມາ ຊຶ່ງເປັນປະເທດທີ່ດ້ອຍພັດທະນາ ກໍາລັງພື້ນຕົວຄືນຈາກການຖືກໂດດດຽວທາງ ດ້ານເສດຖະກິດແລະທາງການເມືອງມາເປັນເວລາດົນນານເຖິງ 5 ທົດສະວັດ ທີ່ຢູ່ພາຍ ໃຕ້ການປົກຄອງຂອງພວກຜູ້ນໍາຜະເດັດການທະຫານນັ້ນ ລັດຖະບານພົນລະເຮືອນໃໝ່ນີ້ ໄດ້ເຂົ້າກໍາອໍານາດໃນປີ 2011 ແລະກໍໄດ້ເລີ່ມທໍາການ ປັບປຸງ ແກ້ໄຂແລະປະຕິຮູບທາງດ້ານການເມືອງແລະເສດຖະກິດ ນັບຕັ້ງແຕ່ນັ້ນມາ ທາງທະນາຄານໂລກ ແລະກຸ່ມອື່ນໆໄດ້ເຂົ້າມາພົວພັນແລະກໍເລີ່ມ ຜ່ອນຜັນການລົງໂທດທາງດ້ານເສດຖະກິດຕໍ່ມຽນມາ